Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 282/14/6601	Banská Bystrica, 23.3.2015
EEČ : 2-45-63-2015

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Ako samostatne zárobkovo činná osoba a osoba zodpovedná za odvod poistného podnikajúca pod obchodným menom XXXXX TORUS XXXXX IČO: XXXXX XXXXX 129. so sídlom XXXXX riadne a včas nezapltil poistné za zamestnávateľa na sociálne poistenie za obdobie december 2012 až január 2013 vo výške 244,87 € a taktiež sociálne poistenie za SZČO v období december 2012 až jún 2013 vo výške 946,19 € a tým vo väčšom rozsahu nezaplatil splatnú daň Sociálnej poisťovni, pobočka XXXXX, XXXXX v celkovej výške 1.191,06 € s tým, že povinnosť platiť poistné na sociálne poistenie tomuto subjektu vyplýva z § 142 a § 143 zákona č. 461/2003 Z.z. o sociálnom poistení v znesní neskorších predpisov

lebo  tento skutok nie je trestným činom a nie je dôvod na postúpenie veci

Odôvodnenie:
Uznesením povereného príslušníka Obvodného oddelenia PZ XXXXX - východ sp. zn.: ORP-527/OV-BB-2014  z 27.05.2014 bolo začaté trestné stíhanie a ďalším uznesením  z 11.11.2014 bolo vznesené obvinenie Ing. arch. XXXXX pre prečin nezaplatenie dane a poistného podľa § 278 ods. 1 Tr.zák. na tom skutkovom základe, ako je to uvedené vo výrokovej časti tohto uznesenia.

Dňa 11.03.2015 predložil poverený príslušník PZ tunajšej prokuratúre po skončení skráteného vyšetrovania vyšetrovací spis s návrhom na podanie obžaloby, ako aj s návrhom na zastavenie trestného stíhania voči obv. Ing. arch. XXXXX podľa § 215 ods. 1 písm. b) Tr. por.

V priebehu skráteného vyšetrovania boli vypočutí obvinený XXXXX, svedkyňa - poškodená XXXXX, zástupca pobočky Sociálnej poisťovne XXXXX, znalec XXXXX, ďalej boli do spisu zadovážené listinné doklady a to trestné oznámenie Sociálnej poisťovne s prílohami, znalecký posucok č. 28/2014 z odboru ekonómia - účtovníctvo, výpis zo živnostenského registra,   doklady k osobným pomerom obvineného vrátane charakteristiky z miesta bydliska a odpisu registra trestov.

Obvinený pri výsluchu dňa 19.01.2015 k trestnej činnosti, ktorá sa mu kladie za vinu uviedol, že k uvedenému dňu sa mu z dlžnej sumy vo výške 4.340,69 € voči Sociálnej poisťovni nepodarilo nič uhradiť. So závermi znaleckého posudku, ktorý bol vo veci vypracovaný súhlasí, pričom čo sa týka účtovných položiek znalec vo svojich záveroch vychádzal z účtovných dokladov, ktoré on sám predložil.   Na svoju obhajobu uviedol, že sa snaží živiť svoju rodinu a má určité finančné ťažkosti. 

Zástupkyňa poškodenej Sociálnej poisťovne pri výsluchu zotrvala na tom, že sa pridržiava trestného oznámenia, podaného v tejto veci s tým, že daný subjekt nezaplatil poistné na sociálne poistenie za obdobie august 2011 až január 2013 za zamestnávateľa v sume 3.124,16 € a súčasne nezaplatil poistné na sociálne poistenie za SZČO v období október 2012 až jún 2013 v sume 1.216,53 €, celkom v sume 4.340,69 €. Ide o  nesplnenie zákonnej povinnosti podľa zákona o sociálnom poistení. Špecifikácia nezaplateného poistného bola uvedená v doložených dokladoch. Ku dňu výsluchu nebolo zo strany osoby zodpovednej za odvod poistného daného platiteľa z dlžnej sumy nič uhradené. 

Zo znaleckého posudku z odboru ekonómia - účtovníctvo  a výpovede znalca vyplýva okrem iného, že pokiaľ ide o výkaz o majetku a záväzkoch subjektu,  z rozboru pokladničnej hotovosti vyplynulo, že vykázaná hotovosť bola počas celého skúmaného obdobia až do septembra 2012 v sume 30.000,-€ až 50.000,-€. Aj na konci roku 2012 vykázal v pokladni sumu viac ako 16.000,-€. Tieto vykázané finančné prostriedky postačovali na zaplatenie poistného do Sociálnej poisťovne dovtedy splatných odvodových povinností, teda do obdobia november 2012, a to ako za zamestnancov, tak i za SZČO.  Za rok 2013 znalcovi neboli predložené výkazy ani účtovníctvo subjektu a teda odvody splatné po 31. 12. 2012 nevedel z podkladov vyhodnotiť.  Jedná sa teda o obdobie december 2012 až január 2013 pri zaplatení odvodov za zamestnancov a december 2012 až jún 2013 pri odvode za SZČO.  K tejto otázke teda nie je možné zaujať objektívne stanovisko, nakoľko zo strany podnikateľského subjektu neboli predložené relevantné podklady.   Ďalej z posudku vyplýva, že subjekt v účtovníctve vykazoval veľké záväzky voči daňovému úradu, zdravotným poisťovniam a sociálnej poisťovni. 

Podľa § 278 ods. 1 Tr.zák. sa prečinu nezaplatenia dane a poistného dopustí ten, kto vo väčšom rozsahu nezaplatí splatné poistné na sociálne poistenie. 

Podľa § 125 ods. 1 Tr.zák. škodou väčšou sa rozumie suma dosahujúca najmenej desaťnásobok sumy 266,-€. 

Podstatnou okolnosťou pre vyvodenie trestnej zodpovednosti pre uvedený trestný čin je, či páchateľ v konkrétny deň splatnosti poistného mal finančné prostriedky na jeho zaplatenie a aj napriek tomu, že ich mal, poistné úmyselne nezaplatil. Proti obvinenému je vedené trestné stíhanie pre pokračovací prečin nezaplatenia dane a poistného podľa § 278 ods. 1 Tr.zák. ku ktorému malo dôjsť jednak v období august 2011 až január 2013 a jednak v období október 2012 až jún 2013  nazaplatením poistného v celkovej sume 4.340,69 €.  V danom prípade vychádzajúc zo záverov znaleckého posudku a ďalších dôkazov možno konštatovať, že obvinený mohol svoju odvodovú povinnosť za uvedené obdobie splniť len čiastočne a to v celkovej výške 3.149,34 € a za toto obdobie a čiastkový útok trestného činu bude na obvineného aj podaná obžaloba.  Pokiaľ ide o čiastkový čin za obdobie, tak ako je uvedené vyššie, možno konštatovať, že nedošlo k naplneniu zákonných znakov trestného činu. 

Podľa § 215 ods. 1 písm. b) Tr.por. prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Radoslav Mandalík
prokurátor